[image: image1.png]


ОБЩИНСКИ СЪВЕТ
8000 Бургас, ул.”Александровска” № 26

тел.: 056/ 84 13 00; факс: 056/ 86 09 10

www.burgascouncil.org; e-mail: council@burgas.org

ПОСТОЯННА КОМИСИЯ ПО ПРАВНИ ВЪПРОСИ 
ПРОТОКОЛ № 4
Днес, 18.02.2016 г., от 16:00 часа , в Заседателна зала на Общински съвет – Бургас на ул. „Александровска“ № 26, се проведе заседание на ПКПВ.

На заседанието на комисията присъстваха: Костантин Йорданов Луков – председател и членове: Калояна Живкова Петкова, Димитър Георгиев Георгиев Георги Петров Дракалиев и Станимир Димитров Апостолов.
Без уведомление отсъстваха Евгений Николов Мосинов – зам.-председател и Константин Живков Бачийски.
Заседанието откри и ръководи председателят на ПКПВ – Костантин Луков  при следния 
ДНЕВЕН РЕД

1. ОбС 08-00-4375 
Предложение от Румен Руменов Ангелов - общински съветник от групата на ПП ГЕРБ, относно: Предложение за изменение и допълнение на Проект на наредба за финансово подпомагане на бургаски спортни клубове 

2. ОбС 08-00-4382  Предложение от Антон Коджабашев – общински съветник от ПП АБВ, относно: Предложение за изменение и допълнение на Проект на наредба за финансово подпомагане на бургаски спортни клубове 



3. ОбС 08-00-4393 
Писмено предложение от Калчо Станков Белов – председател на Постоянна комисия по младежта и спорта, относно: Изменение и допълнение на проект на Наредба за финансово подпомагане на бургаски спортни клубове 


4. ОбС 08-00-4394 
Предложение от Константин Бачийски – общински съветник, относно: Приемане на Наредба за финансово подпомагане на Бургаски спортни клубове 


5. ОбС 08-00-4395 Предложение от Георги Манев – общински съветник, относно: Приемане на Наредба за финансово подпомагане на Бургаски спортни клубове


6. ОбС 08-00-4396 Предложение от Константин Бачийски – общински съветник, относно: Приемане на Наредба за реда и условията за ползване на спортни обекти и съоръжения на Община Бургас, предоставени за управление на ОП "Спортни имоти" 


7. ОбС 08-00-4398 Писмено предложение от Група общински съветници от ПП ГЕРБ в Общински съвет – Бургас, относно: Проект на Правилник за Изменение на Правилника за организацията и дейността на Общинския съвет и взаимодействието му с общинската администрация на Община Бургас, приет с решение на Общински съвет - Бургас по точна единствена, Протокол №4/04.12.2015г.

---------------------------------------------------------------------------------------

По точка 1
ОбС 08-00-4375
Предложение от Румен Руменов Ангелов - общински съветник от групата на ПП ГЕРБ, относно: Предложение за изменение и допълнение на Проект на наредба за финансово подпомагане на бургаски спортни клубове
След като се запознаха с писменото предложение от Румен Ангелов за изменение и допълнение на Проект за Наредба за финансово подпомагане на бургаски спортни клубове, Председателят на комисията уточни, че предложението е направено в срок и е в съответствие с Правилника  за организацията и дейността на общинския съвет и взаимодействието му с общинската администрация на Община Бургас. В резултат на последвало явно гласуване, с 4 гл. "за", 0 гл. "против" и 0 гл. "въздържал се", членовете на Постоянната комисия по правни въпроси взеха следното 

РЕШЕНИЕ:
Направеното предложение е законосъобразно. 

---------------------------------------------------------------------------------------

По точка 2

ОбС 08-00-4382
Предложение от Антон Коджабашев – общински съветник от ПП АБВ, относно: Предложение за изменение и допълнение на Проект на наредба за финансово подпомагане на бургаски спортни клубове
Членовете на комисията се запознаха с писменото предложение от Антон Коджабашев за изменение и допълнение на Проект за Наредба за финансово подпомагане на бургаски спортни клубове. Председателят заяви, че нормата не е технологично прецизирана и дава възможности за различни тълкувания и прилагания и според него предложението е незаконосъобразно.

След приключване на дебатите и в резултат на последвало явно гласуване, с 0 гл. "за", 4 гл. "против" и 1 гл. "въздържал се", членовете на Постоянната комисия по правни въпроси взеха следното 

РЕШЕНИЕ:
Направеното предложение е незаконосъобразно.

---------------------------------------------------------------------------------------

По точка 3

ОбС 08-00-4393
Писмено предложение от Калчо Станков Белов – председател на Постоянна комисия по младежта и спорта, относно: Изменение и допълнение на проект на Наредба за финансово подпомагане на бургаски спортни клубове
Костантин Луков обясни, че внесеното писмено предложение за изменение и допълнение на Проекта на Наредба за финансовото подпомагане на бургаски спортни клубове е резултат на проведените срещи с ръководители и треньори на спортни клубове, спортни деятели, изказаните мнения, становища и направените конструктивни предложения. Той допълни, че предложението е направено и публикувано в срок. Георги Дракалиев заяви, че това е законосъобразна корекция в наредбата предложена от вносителя. Председателят на комисията обърна внимание, че в предложенията на Постоянната комисията по спорт и младежка дейност е приета промяна в чл. 11 да отпадне ал. 5, а в чл. 17 да отпадне ал. 4 Той допълни, че така последващите алинеи с номерация 6 и 7, в чл. 11, ще трябва да бъдат преномерирани като се запишат съответно 5 и 6, а в чл. 17 последващите алинеи 5 и 6 да станат съответно 4 и 5. Предложението бе подкрепено единодушно от членовете на комисията. Костантин Луков информира членовете на комисията, че е допусната грешка в началото на §2. от Преходни и заключителни разпоредби, като е записана несъществуваща наредба, а трябва да се чете: „Тази Наредба отменя Наредба за условията, реда и критериите за финансово подпомагане на спортните клубове в Община Бургас, …“
След прекратяване на разискванията и в резултат на последвало явно гласуване, с 5 гл. "за", 0 гл. "против" и 0 гл. "въздържал се", членовете на Постоянната комисия по правни въпроси взеха следното 

РЕШЕНИЕ:
1. Направеното предложение е законосъобразно.
2. В чл. 11 алинеи 6 и 7 стават съответно 5 и 6.
3. В чл. 17 алинеи 5 и 6 стават съответно 4 и 5.
4. В §2. от Преходни и заключителни разпоредби вместо: "Тази Наредба отменя Наредба за финансово подпомагане на спортните клубове в Община Бургас, …“ да се чете: „Тази Наредба отменя Наредба за условията, реда и критериите за финансово подпомагане на спортните клубове в Община Бургас, …“

---------------------------------------------------------------------------------------

По точка 4

ОбС 08-00-4394
Предложение от Константин Бачийски – общински съветник, относно: Приемане на Наредба за финансово подпомагане на Бургаски спортни клубове
Председателят представи предложението на Константин Бачийски и коментира, че внесеното писмено предложение е в срок и касае промяна на една правна норма в преходни и заключителни разпоредби.
След приключване на дебатите и в резултат на последвало явно гласуване, с 5 гл. "за", 0 гл. "против" и 0 гл. "въздържал се", членовете на Постоянната комисия по правни въпроси взеха следното 

РЕШЕНИЕ:
Направеното предложение е законосъобразно. 

---------------------------------------------------------------------------------------

По точка 5

ОбС 08-00-4395
Предложение от Георги Манев – общински съветник, относно: Приемане на Наредба за финансово подпомагане на Бургаски спортни клубове
Членовете на комисията разгледаха предложението от Георги Манев. Дискусия, заради различните възможности за тълкуване, предизвика записаното в нормата "аматьорски спортни клубове и спортни клубове...". Станимир Апостолов заяви, че така предложения текст противоречи на цялата изготвена наредба и за него е незаконосъобразен.
След приключване на дебатите и в резултат на последвало явно гласуване, с 0 гл. "за", 3 гл. "против" и 2 гл. "въздържал се", членовете на Постоянната комисия по правни въпроси взеха следното 

РЕШЕНИЕ:
Направеното предложение е незаконосъобразно.

---------------------------------------------------------------------------------------

По точка 6

ОбС 08-00-4396
Предложение от Константин Бачийски – общински съветник, относно: Приемане на Наредба за реда и условията за ползване на спортни обекти и съоръжения на Община Бургас, предоставени за управление на ОП "Спортни имоти"
Председателят съобщи, че предложението е своевременно направено.
След приключване на дебатите и в резултат на последвало явно гласуване, с 5 гл. "за", 0 гл. "против" и 0 гл. "въздържал се", членовете на Постоянната комисия по правни въпроси взеха следното 

РЕШЕНИЕ:
Направеното предложение е законосъобразно.

---------------------------------------------------------------------------------------

По точка 7

ОбС 08-00-4398
Писмено предложение от Група общински съветници от ПП ГЕРБ в Общински съвет – Бургас, относно: Проект на Правилник за Изменение на Правилника за организацията и дейността на Общинския съвет и взаимодействието му с общинската администрация на Община Бургас, приет с решение на Общински съвет - Бургас по точна единствена, Протокол №4/04.12.2015г.
Костантин Луков заяви, че единствено и само това е начина, по който могат да се правят предложения за промяна в Правилника за организацията и дейността на Общинския съвет и взаимодействието му с общинската администрация на Община Бургас, съгласно § 2 от Преходни и заключителни разпоредби, в който е записано, че този правилник може да бъде изменен или допълнен по искане на най-малко една четвърт от общинските съветници по реда на приемането му.
След приключване на дебатите и в резултат на последвало явно гласуване, с 5 гл. "за", 0 гл. "против" и 0 гл. "въздържал се", членовете на Постоянната комисия по правни въпроси взеха следното 

РЕШЕНИЕ:
Направеното предложение е законосъобразно.
---------------------------------------------------------------------------------------
ПРЕДСЕДАТЕЛ:…………………………………









/ Костантин Луков /
ПРОТОКОЛИСТ: ………………………



/М. Франц /
1

